Prys R310 p.p. vir ’n tiengang-seekosbuffet. Jy kan kontant betaal of ’n elektroniese oorplasing (EFT) doen, onthou net om die bewys van betaling te epos na strandlopers@mweb.co.. Besprekings is noodsaaklik. Hier is ’n kontantkroeg (aan die duur kant), maar jy kan ook jou eie drank bring.
Oop Dis oop op Woensdae en van Vrydae tot Sondae. Middagete: 12 nm. Bel vooraf om seker te maak die restaurant is oop en of aandetes bedien gaan word.
Die plek is onopgesmuk, drankies word in blikbekers bedien en heelwat van die geregte word sommer net so in die pan voor jou neergesit (jy kry darem eetgerei).Hier word dinge op die tradisionele manier gedoen: Die kos word op ’n vuur of op outydse gasstowe gaargemaak. En om dinge regtig Suid-Afrikaans te hou is hier biltong, droëwors, melktert en koeksisters.
Dié buitelugrestaurant het min bekendstelling nodig. Dit het reeds in 1986 deure oopgemaak vir die publiek nadat dit eers net gebruik is om familie en vriende van die Turner-familie te trakteer.
Moenie haastig iewers heen op pad wees as jy hier kom eet nie want langs die oop vure en geurige kosstafels, kan ’n uitstappie hierheen maklik twee tot drie ure duur.
Wat is op die spyskaart? Hier word viskosdisse vars uit die see gerook, gebak en gebraai. Daar is ook tradisionele geregte soos waterblommetjiebredie, varsbrood met botter en hanepootkonfyt en natuurlik kreef en nagereg.
Prys: Hier word buffet-etes bedien en dit kos R280 p.p. Jy kan hier met enige bankkaart betaal of kontant. Deposito’s moet wel vooraf gemaak word. Muisbosskerm het ook ’n dranlisesnie.
Oop: Bespreek vooraf want Muisbosskerm maak net kos as daar ten minste 20 volwassenes op ’n gegewe dag gaan wees. Funksies vir groepe van 20 en meer kan ook bespreek word. Stuur eerder epos in plaas van om te bel en maak so seker wanneer die restaurant oop is.